Teresa Santianes Giménez

Teresa Santianes Giménez  foi una muyer asturiana, víctima de la represión franquista.

 Biografía 
Teresa Santianes nació na llocalidá asturiana d'Uviéu. Yera fía de María y Antonio y taba soltera.

Ente'l día 5 y el 29 de payares de 1937 tuvo ingresada nel hospital. El 20 de payares d'esi añu, mientres permanecía ingresada, foi xulgada nun conseyu de guerra celebráu nel antiguu Institutu Xovellanos de Xixón. Cuando recibió l'alta, foi llevada a la cárcel d'El Coto de Xixón. Foi executada por fusilar en Xixón el 21 d'avientu, a temprana edá, siendo executada xunto a cuatro homes. Delles fontes afirmen que tenía 23 años y otres 26. El cuerpu de Santianes foi soterráu nuna fuesa común del campusantu de Ciares de Xixón.

 Reconocimientos 
 El 14 d'abril de 2010, el nome de Santianes foi unu de los presentes nel monolitu homenaxe asitiáu nel campusantu de Ciares de Xixón, nel que s'homenaxa a les 1.934 víctimes de la represión franquista na ciudá.
 En 2017, descubrióse una placa enfrente del Muséu Nicanor Piñole, antiguu edificiu del Asilu Pola, n'homenaxe a les ocho muyeres represaliaes pol franquismu en Xixón entre avientu de 1937 y agostu de 1939. Na placa, amás del so nome, incluyéronse los d'Anita Orejas, Anita Vázquez Barrancúa, Estefanía Cueto Puertas, Belarmina Suárez Muñiz, Juana Álvarez Molina, Eladia García Palacios y Máxima Vallinas Fernández.

 Bibliografía 
 Ortega Valcárcel, M. Enriqueta. 1994. La represión franquista en Asturias. Ejecutados y fallecidos en la cárcel del Coto, Gijón. Avilés. Azucel, D.L. 84-86546-51-6.

 Referencies 

 Enllaces esternos 

 Llistáu de les 1934 víctimes de la represión franquista en Xixón.
 Audiu del actu de colocación de la placa-homenaxe a muyeres republicanes fusilaes pola represión franquista en Xixón, en SoundCloud.

Categoría:Persones d'Uviéu